**ZAPISNIK**

27. sjednice Školskog odbora održane na temelju članka 47. Statuta OŠ Eugena Kvaternika. Sjednica je održana elektroničkim putem. Sjednice je počele s radom u srijedu, 20. 5. 2020. u 18,00 sati i završila je u četvrtak 21 .5. 2020. u 18.00

Prisutni članovi Školskog odbora

1. Marina Mužek,
2. Martina Filipović
3. Marija Benić,
4. Eugenija Štajer
5. Zrinka Ruševljan
6. Stjepan Kosić
7. Sanja Šipušić Komar

Zapisničar : Marija Benić

**D n e v n i r e d:**

1. Prihvaćanje zapisnika s 26. sjednice Školskog odbora.
2. Donošenje Statuta škole
3. Donošenje Izmjena i dopuna Pravilnika o radu
4. Kadrovska problematika

Obavijest s obzirom na novi način zapošljavanja:

Svi natječaji koji su bili u tijeku, a nisu okončani zbog pojave pandemije korona virusa su poništeni na temelju Odluke Vlade RH o ograničavanju korištenja sredstava predviđenih Državnim proračunom Republike Hrvatske i financijskim planovima izvanproračunskih korisnika državnog proračuna za 2020. godinu (NN 41/20.), a odnose se na radna mjesta:

* učitelja razredne nastave neodređeno radno vrijeme- rad u produženom boravku,
* učitelja engleskog jezika određeno radno vrijeme – zamjena za čuvanje trudnoće i podni dopust,
* učitelja kemije određeno radno vrijeme - bolovanje

 i na se ostale buduće kadrovske potrebe koje u školi ubuduće budu postojale.

Svi zaposlenici na gore navedenim radnim mjestima su na temelju suglasnosti

Ministarstva financija i Ministarstva znanosti i obrazovanja primljeni su u radni odnos do 60 dana.

Za svako upražnjeno radno mjesto bilo na određeno ili na neodređeno Škola mora tražiti suglasnost za zapošljavanje od Ministarstva financija i Ministarstva znanosti i obrazovanja. Nakon dobivene suglasnosti može se sklopiti ugovor o radu do 60 dana. Natječaji se do daljnjeg ne raspisuju.

1. Pitanja i prijedlozi

Dnevni red je usvojen.

**Ad 1.**

Prihvaća se Zapisnik s 26. sjednice školskog odbora

**Ad 2.**

Gradsko vijeće Grada Velike Gorice na svojoj sjednici održanoj 27.3.2020. donijelo je Zaključak o izmjenama Statuta Osnovne škole Eugena Kvaternika, Velika Gorica kojim je dalo suglasnost na izmjene Statuta OŠ Eugena Kvaternika. Zaključak je stupio na snagu danom donošenje. KLASA:021-04/20-003/17 URBROJ:238-31-11-20-1 od 27.3.2020.

Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08,127/19.) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18,98/19.) Školski odbor Osnovne škole Eugena Kvaternika uz prethodnu suglasnost Gradskog vijeća Grada Velike Gorice KLASA: 021-04/20-003/617URBROJ: 238-31-11-20-1 od 27. 3 2020. godine, dana 21. svibnja 2020. godine donio je

O d l u k u

O donošenju izmjene Statuta škole

I.

Školski odbor Osnovne škole Eugena Kvaternika, Velika Gorica donio je Statut Osnovne škole Eugena Kvaternika.

II.

Statut škole biti će objavljen na oglasnoj ploči škole i stupa na snagu danom objave.

III.

Nakon stupanja na snagu Statut škole biti će objavljen i na mrežnim stranicama škole.

IV.

Ova odluka objavljuje se na oglasnoj ploči u zbornici Osnovne škole Eugena Kvaternika Velika Gorica, Školska 4.

Ad 3.

Izmjene i dopune u Pravilnika o radu OŠ Eugena Kvaternika odnose na izmjene Zakona o odgoju i obrazovanju u osnovnoj i srednjoj školi (Narodne novine broj 98/19) i

Zakon o radu također je izmijenjen a izmjene su objavljene također u broju 98/19 Narodnih novina.

Prije donošenja Pravilnika o izmjenama Pravilnika o radu obavljeno je savjetovanje s Radničkim vijećem. Radničko vijeće nije imalo primjedbi.

O d l u k a

O donošenju Pravilnika o izmjena i dopuna Pravilnika o radu škole

I.

Školski odbor Osnovne škole Eugena Kvaternika, Velika Gorica donio je Pravilnik o izmjenama i dopunama Pravilnika o radu Osnovne škole Eugena Kvaternika.

II.

Izmjene i dopune Pravilnik o radu škole biti će objavljen na oglasnoj ploči škole. Ovaj Pravilnik o izmjenama Pravilnika o radu stupa na snagu istekom osmoga (8.) dana od dana objave na oglasnoj ploči Škole.

III.

Nakon stupanja na snagu Pravilnika o izmjenama i dopunama Pravilnika o radu škole biti će objavljen i na mrežnim stranicama škole.

IV.

Ova odluka objavljuje se na oglasnoj ploči u zbornici Osnovne škole Eugena Kvaternika Velika Gorica, Školska 4.

IV.

Nakon donošenja ravnateljica donosi Odluku o objavi Pravilnika o izmjenama Pravilnika o radu i objavljuje Pravilnik o izmjenama Pravilnika o radu u skladu s Odlukom o objavi.

Ad 4.

Pod točkom 4. dnevnog reda članovima Školskog odbora je poslana obavijest o načinu popunjavanja upražnjenih radnih mjesta u Školi temeljem Odluke Vlade RH o ograničavanju korištenja sredstava predviđenih Državnim proračunom Republike Hrvatske i financijskim planovima izvanproračunskih korisnika državnog proračuna za 2020. godinu (NN 41/20.).

Članovi Školskog odbora primili su na znanje gore navedenu obavijest.

Ad. 5

Pitanja i prijedloga nije bilo te je sjednica završila s radom 21 .5. 2020. u 18.00 sati.

KLASA:003-06/20-01/1

URBROJ:238/31-17-01/20

Velika Gorica, 21. 5. 2020.

Zapisničar: Predsjednica Školskog odbora:

Marija Benić Marina Mužek